Արցախցի ուսանողի այն հարցին` ձեզ չի՞ անհանգստացնում այն հանգամանքը, որ Ադրբեջանի կողմից իրականացվում է քաղաքական հետապնդում Արցախ այցելած անձանց նկատմամբ, և նրանք հայտնվում են ադրբեջանական ՙսև ցուցակ՚-ում, Շ. Թրյոբսթը կտրուկ պատասխանեց` ոչ, ապա շարունակեց.ՙԵս չեմ վախենում ՙսև ցուցակ՚-ում հայտնվելուց: Ես վախենում եմ Ադրբեջանի ծավալած քարոզարշավից: Գերմանիայի համալսարաններից մեկում բացվել է Ադրբեջանի պատմության ամբիոն, որը ֆինանսավորվում է հենց Ադրբեջանի կողմից՚: Ապա նա նշեց այն դեպքը, երբ կանցլեր Ա. Մերկելի հարավկովկասյան հանրապետություններ կատարած այցի ժամանակ պատվիրակության անդամներից մեկին, որը ՔԴՄ նրա կուսակցության անդամ էր, չթույլատրվեց այցելել Բաքու, որովհետև եղել էր Ստեփանակերտում: ՙԵթե ես լինեի Մերկելի փոխարեն, չէի շարունակի այցս, բայց երևի նա Բաքվի հետ այլ շահեր ուներ՚: Մեկ այլ դեպք էլ հիշեց, երբ Բաքուն կաշառել էր Եվրախորհրդարանի պատգամավորին, և այդ մասին գրվել էր, սակայն դա լուրջ հակազդեցություն չունեցավ: